Zim kry nog hulp na sikloon | Maroela Media
Die bydrae sluit meer as 2 000 ton sorghum, groente-olie en graanprodukte in. (Foto: ANA)
Amerika het vandeesweek nóg $2,5 miljoen, sowat R35 miljoen, aan slagoffers van die verwoestende sikloon Idai in Zimbabwe geskenk deur middel van die internasionale ontwikkelingsagentskap, USAID.
Dit volg nadat dié land reeds $10 miljoen, sowat R140 miljoen, in humanitêre hulp aan slagoffers in Mosambiek, Zimbabwe en Malawi geskenk het wat deur die sikloon geraak is.
Sikloon Idai was een van die dodelikste storms wat dié suidoostelike Afrika-land in dekades getref het en nedersettings is in hul geheel deur vloedwater meegesleur. Die sikloon het die stad Beira in Mosambiek verlede maand getref voordat die sterk winde en swaar reën na Zimbabwe en Malawi beweeg het.
Volgens 'n verklaring is die jongste bydrae gemaak ter ondersteuning van gebiede in die Manicaland-provinsie in Zimbabwe wat swaar onder dié sikloon deurgeloop het – meer as 100 000 mense in dié gebied is deur die sikloon geraak.
"USAID sal deur die Wêreldvoedselprogram (WVP) werk om onmiddellike voedselverligting aan ongeveer 133 000 [slagoffers] te verskaf wat deur die sikloon in die Chimanimani‑ en Chipinge-distrikt geraak word," het die organisasie gesê.
Luidens die verklaring sal dié bydrae van meer as 2 000 ton sorghum, groente-olie en graanprodukte kom van die organisasie se pakhuis in Durban in KwaZulu-Natal.
Amerikaanse ambassadeur Brian Nichols het gesê "die humanitêre hulp van USAID sal lewens red en lyding verlig soos mense begin herbou ná sikloon Idai."
Die finansiële hulp sal onder andere bydra om slagoffers van water, sanitasie en skuiling te voorsien.
Eddie Rowe, 'n direkteur by die WVP, het gesê die bydrae kom op die regte tyd om mense te help wat nog sukkel om te herstel van die verwoestende impak van sikloon Idai soos hulle begin om weer hul lewens op te bou.
Volgens die verklaring het minstens 181 mense verlede maand weens sikloon Idai in Zimbabwe omgekom en 270 000 mense is sedertdien van hulp afhanklik.
Amerika Idai Zimbabwe
Alle Zimbabwiers, behalwe die regering was die afgelope paar jare afhanklik van hulp. Die sikloon het behalwe vir verwoesting ook nou uitkoms met die hulp gebring vir die oorlewende behoeftiges. So saam met die ellende van sosialisme en n sikloon is daar uitkoms danksy n westerse kapitalistiese demokratiese instelling. Uiters ironies om die minste te se!
Dis darem verbasend hoe gou 'n Afrika land bakhand kan staan na 'n ramp, maar voor die ramp van die arroganste is, en Amerika ook nog nie geleer om nie geld te stuur nie, maar bv kos en klere. Geld word definitief nie aangewend vir die wat getref is deir die ramp nie.
Was die sikloon 'n ramp of 'n uitredding? Die een se dood is 'n ander se brood. Al die plakkers op die vloedvlaktes van die Zambesie en laagliggende onbewoonbare dele, is weer op die prioriteitslys van die Weste. En welsynsgroepe skep heerlik uit die mandjies van die goedgunstige gewers… menslike simbiose?
Hulle staan nou bakhand en kry weer verniet ,pleks leer die VSA hulle hoe om maatreëls in plek te stel dat sou so ramp weer voorkom hulle voorbereid kan wees om dit self te hanteer.
Die mense gaan gehelp word, en later gaan hul vergeet wie hul gehelp het. Dit is maar hoe dit werk. Maar hul bly mense, mense met kinders, mense met geliefdes. Dis skokkend om te sien hoeveel mense hul verlekker oor dié ramp as ek so oraloor op sosiale media die kommentare lees. Ek raak ook kwaad oor al die rassehaat, ek raak ook kwaad as almal gou hulp kan aanvaar as daar nood is, maar ander tye mens soos skuim behandel net oor jou velkleur, maar ons hoef nie ons menslikheid te verloor en onsensitief te raak oor ander se… Lees meer »